text: Bro-reparation koster 6-7 mio. kr. 
  04 september 2013 kl. 13.35
  Det kommer til at koste mellem seks og syv millioner kroner at reparere Lillebæltsbroen efter brand i en lastbil i juli.
  Den 23. juli kl. ti minutter over to om natten overså en lastbil nogle advarselsskilte på Lillebæltsbroen. På et splitsekund var en ulykke pludselig under udvikling.
  Ingen døde, men lastbilen brød i brand, og skaderne på broen var centrale: Et stort bærekabel blev opvarmet mere end godt var, skriver Fredericia Dagblad.
  Nu er regningen gjort op: Den bliver på mellem 6 og 7 millioner kroner.
  Vognmandens forsikringsselskab betaler.
  